Jezerský vrch

Jezerský vrch je prírodná pamiatka v okrese Karlovy Vary. Chránené územie s rozlohou 11,2608 hektárov bolo vyhlásené 3. januára 2018. Nachádza sa na juhozápadnom, južnom a východnom úbočí rovnomenného kopca severne od Podštělov pri Chyši. Predmetom ochrany sú poloprirodzené suché travniky a fácie krovín na vápnitých podložiach bez význačného výskytu vstavačovitých a bez borievky obyčajnej.

 Geomorfológia 
Jezerský vrch sa nachádza na západnom okraji geomorfologického celku Rakovnická pahorkatina. Je súčasťou podcelku Žihelská pahorkatina a okrsku Rabštejnská pahorkatina.

 Flóra 
Medzi významné druhy rastlín v lokalite patria hlaváčik letný (Adonis aestivalis), pochybok dlhostopkatý (Androsace elongata), rumanovec farbiarsky (Cota tinctoria), bodliak ovisnutý (Carduus nutans), pichliač bezbyľový (Cirsium acaulon), pichliač bielohlavý (Cirsium eriophorum), bielolist roľný (Filago arvensis), čermeľ roľný (Melampyrum arvense), ostreň počerný (Nonea pulla), dúška včasná (Thymus praecox), veronika Dillenova (Veronica dillenii), veronika rozprestretá (Veronica prostrata), vstavač bledý (Orchis pallens) a ostrica dvojradová (Carex disticha).

 Galéria 

 Referencie 

 Iné projekty 

 Zdroj 

Kategória:Prírodné pamiatky v Česku
Kategória:Chránené územia v okrese Karlove Vary
Kategória:Územia európskeho významu v Česku
Kategória:Rakovnická pahorkatina
Kategória:Vzniklo v 2018